cyanic-selkie/wikianc huggingface dataset:
สงครามอังกฤษ-เนเธอร์แลนด์
สงครามอังกฤษ-เนเธอร์แลนด์ (Anglo-Dutch Wars, Engels–Nederlandse Oorlogen) เป็นยุทธนาวีระหว่างอังกฤษ (หรือบริเตนใหญ่ ในเวลาต่อมา) กับสาธารณรัฐดัตช์ที่รบกันทางทะเลโดยตลอดสงคราม สาเหตุของสงครามในสามครั้งแรกเกิดขึ้นในกลางศตวรรษที่ 17 เริ่มต้นมาจากความขัดแย้งทางการค้าและอาณานิคมโพ้นทะเล ในขณะที่ครั้งสุดท้ายนั้นเกิดขึ้นกว่าร้อยปีภายหลัง
กองทัพเรืออังกฤษมีชัยชนะในครั้งแรก ในขณะที่เนเธอร์แลนด์ได้รับชัยชนะในสงครามครั้งที่สองและสาม ส่วนในครั้งที่สี่นั้นกองทัพเรืออังกฤษมีแสนยานุภาพมากที่สุดในโลกในขณะนั้น จึงมีชัยชนะไปในครั้งสุดท้าย
ไรโบโซม
ไรโบโซม (Ribosome มาจาก ribonucleic acid และคำใน"ภาษากรีก: soma (หมายถึงร่างกาย)") เป็นออร์แกเนลล์ที่ไม่มีเยื่อหุ้มเซลล์ มีขนาดเล็กที่สุดและมีมากสุดประกอบด้วยโปรตีน และ rRNA มีเส้นผ่านศูนย์กลางขนาด 20 nm] (200 อังสตรอม) และประกอบด้วย ribosomal RNA 65% และ ไรโบโซมอล โปรตีน35% (หรือ ไรโบนิวคลีโอโปรตีน หรือ RNP)เป็นสารเชิงซ้อนของ RNA และ โปรตีน ที่พบใน เซลล์ทุกชนิด ไรโบโซมจาก แบคทีเรีย, อาร์เคีย และ ยูคาริโอตมีโครงสร้างและ RNA ที่แตกต่างกัน ไรโบโซมในไมโตคอนเดรียของเซลล์ยูคาริโอตมีลักษณะคล้ายกับไรโบโซมของแบคทีเรีย ซึ่งเป็นการบอกถึงวิวัฒนาการของออร์แกแนลล์ชนิดนี้ ในแบคทีเรียมี 2 หน่วยย่อย คือ ขนาด 30S และ 50S ซึ่งจะรวมกันเป็นไรโบโซมขนาด 70S ส่วนในยูคาริโอต มี 2 หน่วยย่อย คือ ขนาด 40S และ 60S ซึ่งจะรวมกันเป็นไรโบโซมขนาด 80S หน้าที่คือเป็นแหล่งที่เกิดการอ่านรหัสจากยีนในนิวเคลียส ซึ่งถูกส่งออกจากนิวเคลียสในรูป mRNA มาสร้างเป็นโปรตีน การทำงานของไรโบโซมในการแสดงออกของยีนไปสู่การสร้างโปรตีนเรียกทรานสเลชัน ไรโบโซมยังทำหน้าที่ในการต่อกรดอะมิโนเดี่ยวให้เป็นพอลิเพปไทด์ โดยต้องมีการจับกับ mRNA และอ่านข้อมูลจาก mRNA เพื่อกำหนดลำดับของกรดอะมิโนให้ถูกต้อง การนำโมเลกุลของกรดอะมิโนเข้ามาเป็นการทำงานของ tRNA ซึ่งจับอยู่กับโมโนอยู่ก่อนแล้วจึงทำให้มีการเปลี่ยนแปลงของร่างกาย
คำจำกัดความ
ไรโบโซมมีสองหน่วยย่อย ซึ่งจับเข้าด้วยกันและทำงานร่วมกันในการถอดรหัสจาก mRNA ไปเป็นพอลิเพปไทด์ระหว่างการสังเคราะห์โปรตีน ในแบคทีเรีย มี rRNA 1- 2 ชิ้นแต่ใน ยูคาริโอต มีสามชิ้นหรือมากกว่าและมีขนาดใหญ่กว่า และมีโปรตีนขนาดเล็กๆอีกหลายชนิด แต่โปรตีนเหล่านี้ไม่ได้ทำงานโดยตรงกับการสังเคราะห์โปรตีน จึงคาดว่าส่วนของโปรตีนเพียงทำหน้าที่ห่อหุ้ม rRNA ไว้
ส่วนของไรโบโซมที่ทำหน้าที่เร่งปฏิกิริยาการทรานสเลชันเพื่อสร้างโปรตีนนั้นเป็นอาร์เอ็นเอ ทำให้ในปัจจุบันจัดให้ไรโบโซมเป็น เอนไซม์ชนิด"ไรโบไซม์" ซึ่งต่างจากเอนไซม์ทั่วไปที่ใช้โปรตีนเป็นส่วนที่เร่งปฏิกิริยา การที่ไรโบโซมใช้ RNA เป็นส่วนเร่งปฏิกิริยานี้ จึงเป็นที่มาของการตั้งสมมติฐานที่ว่าในอดีตเซลล์เคยใช้อาร์เอ็นเอในการเร่งปฏิกิริยามาก่อน แล้วจึงเปลี่ยนเป็นโปรตีนที่เป็นเอนไซม์ในภายหลัง อาร์เอ็นเอที่เร่งปฏิกิริยาได้ที่ยังเหลืออยู่คือไรโบไซม์ และไรโบไซม์ที่เป็นที่รู้จักดีที่สุดคือไรโบโซม
ไรโบโซมจัดเป็นออร์แกแนลล์ แต่ออร์แกแนลล์โดยทั่วไปมักจะเป็นส่วนที่เป็นบริเวณย่อยของเซลล์และมีเยื่อหุ้ม ไรโบโซมไม่มีเยื่อหุ้ม บางครั้งจึงเรียกไรโบโซมว่าออร์แกแนลล์ที่ไม่มีเยื่อหุ้ม พบไรโบโซมครั้งแรกเมื่อราว พ.ศ. 2493 โดยนักชีววิทยาชาวโรมาเนีย George Palade ซึ่งใช้ กล้องจุลทรรศน์อิเล็กตรอน และพบแกรนูลหรืออนุภาคที่หนาแน่นในเซลล์ การค้นพบนี้ทำให้เขาได้รับรางวัลโนเบล คำว่า "ribosome" เสนอโดย Richard B. Roberts ใน พ.ศ. 2501
โครงสร้างและการทำงานของไรโบโซมและโมเลกุลที่เกี่ยวข้องในกระบวนการทรานสเลชัน ยังเป็นที่สนใจของนักวิทยาศาสตร์และจัดเป็นสาขาหนึ่งทางด้านชีววิทยาของเซลล์
ไรโบโซมสร้างโปรตีนจากรหัสพันธุกรรมใน mRNA ไรโบโซมอิสระอยู่ใน ไซโตซอล (ส่วนที่เป็นกึ่งของเหลวของไซโทพลาสซึม); อีกส่วนจะจับอยู่กับ RER หรือ เยื่อหุ้มนิวเคลียส การสลาย พันธะเพปไทด์ เกี่ยวข้องกับหมู่ไฮดรอกซิลของ C2 ของ RNA ที่มีเบส A ตำแหน่ง P
ตำแหน่งของไรโบโซม
ไรโบโซมแบ่งได้เป็น "ไรโบโซมอิสระ" และ "ไรโบโซมที่เกาะกับเยื่อหุ้ม" ความแตกต่างของไรโบโซมสองชนิดนี้อยู่ที่การกระจายตัวเท่านั้น ส่วนโครงสร้างและการทำงานเหมือนกัน การที่ไรโบโซมจะอยู่เป็นอิสระหรือเข้าไปเกาะกับเยื่อหุ้มขึ้นกับการปรากฏของ เพปไทด์ส่งสัญญาณ ซึ่งอยู่บนโปรตีนที่กำลังถูกสังเคราะห์
ไรโบโซมอิสระ
ไรโบโซมอิสระสามารถเคลื่อนย้ายไปที่ใดก็ได้ในไซโตซอล ยกเว้นเยื่อหุ้มนิวเคลียสและออร์แกเนลล์ โปรตีนที่สังเคราะห์จากไรโบโซมอิสระ จะถูกปล่อยเข้าสู่ไซโตซอล และใช้ภายในเซลล์ เพราะสภาพแวดล้อมในไซโตซอลอยู่ในสภาพรีดอกซ์ โปรตีนที่มีพันธะไดซัลไฟด์ จากกรดอะมิโนซิสทีอีนที่ถูกออกซิไดส์ จะไม่ถูกสังเคราะห์โดยไรโบโซมชนิดนี้
ไรโบโซมที่จับกับเยื่อหุ้ม
เมื่อไรโบโซมเริ่มสังเคราะห์โปรตีนที่จำเป็นต้องใช้ในออร์แกเนลล์ ไรโบโซมที่สังเคราะห์โปรตีนเหล่านี้จะไปจับกับเยื่อหุ้ม ในเซลล์ยูคาริโอต จะพบที่บริเวณเยื่อหุ้มของเอนโดพลาสมิก เรติคิวลัมชนิดขรุขระ ที่เรียก RER จากนั้น สายพอลิเพปไทด์จะถูกสอดเข้าสู่ RER โดยตรง ระหว่างที่สังเคราะห์ด้วยไรโบโซม จากนั้นจะถูกขนส่งผ่านวิถีการหลั่งสาร โปรตีนที่ฝังตัวที่เยื่อหุ้มเซลล์ หรือโปรตีนสำหรับหลั่งออกนอกเซลล์ จะถูกสังเคราะห์ด้วยวิธีนี้เช่นกัน
โครงสร้าง
หน่วยย่อยของไรโบโซมของโปรคาริโอตและ ยูคาริโอตคล้ายคลึงกัน หน่วยของการวัดเป็นหน่วยสเวดแบร์ย ซึ่งเป็นการวัดอัตราของการตกตะกอนหลังการปั่นเหวี่ยงมากกว่าขนาดจริงๆ เช่น 70s มาจาก 50s และ 30s
โปรคาริโอตมีไรโบโซมขนาด 70S ซึ่งประกอบด้วยชิ้นเล็กขนาด 30S และชิ้นใหญ่ขนาด 50S ชิ้นใหญ่ประกอบด้วยไรโบโซมอลอาร์เอ็นเอขนาด 5S (มีนิวคลีโอไทด์ 120 เบส) ขนาด 23S (มีนิวคลีโอไทด์ 2900 เบส) และโปรตีน 34 ตัว  ชิ้นเล็กมีอาร์เอ็นเอขนาด 1540 เบส หรือ16S rRNA จับอยู่กับโปรตีน 21 ตัว ยูคาริโอตมีไรโบโซมขนาด 80S ประกอบด้วยชิ้นเล็ก (40S) และชิ้นใหญ่ (60S) ชิ้นใหญ่ประกอบด้วย 5S RNA (มีนิวคลีโอไทด์ 120 เบส) 28S RNA (มีนิวคลีโอไทด์ 4700 เบส) 5.8S RNA  (มีนิวคลีโอไทด์ 160 เบส) และโปรตีนประมาณ 49 ตัว ชิ้นเล็กมี 18S RNA ซึ่งมี 1900 เบสและโปรตีนประมาณ 33 ตัว ในคลอโรพาสต์และไมโตคอนเดรียของยูคาริโอตพบไรโบโซมเช่นกัน มีขนาด 70S ออร์แกแนลล์ทั้งสองชนิดนี้เชื่อว่าเคยเป็น แบคทีเรียมาก่อน และไรโบโซมของออร์แกแนลล์นี้ก็คล้ายของแบคทีเรีย
ไรโบโซมส่วนใหญ่จะมีโครงสร้างหลักคล้ายกันแม้จะมีความต่างกันเรื่องขนาด การเกิดการเร่งปฏิกิริยาทั้งหมดของไรโบโซมเกิดขึ้นที่อาร์เอ็นเอ โปรตีนมีหน้าที่ช่วยให้โครงสร้างคงตัวเท่านั้น ความแตกต่างระหว่างไรโบโซมของแบคทีเรียและยูคาริโอตเป็นจุดที่นักวิทยาศาสตร์ใช้สร้าง ยาปฏิชีวนะเพื่อกำจัดเชื้อก่อโรคโดยไม่ทำลายเซลล์ของผู้ป่วย โดยยาปฏิชีวนะนั้นจะเจาะจงมีผลเฉพาะไรโบโซมขนาด 70S เท่านั้น แม้ว่าไรโบโซมของไมโตคอนเดรียมีไรโบโซมที่คล้ายกับไรโบโซมของแบคทีเรีย แต่ยาปฏิชีวนะก็เข้าสู่ไมโตคอนเดรียได้ยาก
โครงสร้างระดับอะตอม
โครงสร้างโมเลกุลทั่วไปของไรโบโซมเป็นที่รู้จักตั้งแต่พ.ศ. 2513 และเริ่มรู้ละเอียดมากขึ้นใน พ.ศ. 2543 ในระดับอังสตรอม
ณเณร ตาละลักษณ์
ร้อยโท ณ เณร ตาละลักษมณ์ (ณ เณร อ่านว่า นอ-เนน) เป็นบุตรชายของพระยาปริยัติธรรมธาดา (แพ ตาละลักษมณ์) อดีตนายทหาร, นักการเมือง และนักหนังสือพิมพ์ชาวไทย ผู้ถูกตัดสินประหารชีวิตในปี พ.ศ. 2482
ไรโบโซม
โครงสร้างระดับอะตอม
รายงานชิ้นแรกที่ให้ข้อมูลทางด้านโครงสร้างของไรโบโซมในระดับอะตอมตีพิมพ์เผยแพร่ในราว พ.ศ. 2543 มีการเผยแพร่ข้อมูลเกี่ยวกับไรโบโซมขนาด 50S จาก อาร์เคีย, Haloarcula marismortui ตามมาด้วยโครงสร้างของไรโบโซมขนาด 30S จาก Thermus thermophilus ในปีต่อมาราวเดือนพฤษภาคม พ.ศ. 2544 ได้มีการศึกษาโครงสร้างทั้งหมดของ ไรโบโซมขนาด70S ของT. thermophilus ซึ่งพบว่ามีขนาด 5.5 Ångström
ณเณร ตาละลักษณ์
ประวัติ
ร.ท. ณ เณร เป็นนายทหารกองหนุน ที่ลาออกราชการเพื่อเป็นผู้ลงสมัครสมาชิกสภาผู้แทนราษฎรประเภทที่หนึ่ง ในเขต 2 จังหวัดพระนคร จากการเลือกตั้งเมื่อ ปี พ.ศ. 2476 ไม่ได้รับการเลือกตั้ง แต่ได้คะแนนเสียงมาเป็นลำดับที่สี่ จากทั้งหมดสามอันดับ และการเลือกตั้งเมื่อปี พ.ศ. 2481 ได้รับคะแนนเสียงมาเป็นลำดับแรก อีกทั้งยังเป็นบรรณาธิการและเจ้าของหนังสือพิมพ์ "ชุมชน" ซึ่งเป็นหนังสือพิมพ์ที่ลงบทความวิพากษ์วิจารณ์รัฐบาลในขณะนั้นในเรื่อง พิจารณาพระราชบัญญัติงบประมาณ ที่มี พระยาพหลพลหยุหเสนา เป็นนายกรัฐมนตรีอย่างรุนแรง ซึ่งต่อมาพระยาพหลฯได้ตัดสินใจยุบสภาฯ และลาออกจากตำแหน่งนายกรัฐมนตรี พร้อมกับยุติทุกบทบาททางการเมือง
ร่วมก่อการกบฏ
ร.ท. ณ เณร ถูกจับในข้อหากบฏร่วมกับผู้ต้องหาอีกหลายคนในกรณีกบฏพระยาทรงสุรเดช เมื่อ พันเอก หลวงพิบูลสงคราม ขึ้นมาเป็นนายกรัฐมนตรีสืบต่อ ด้วยข้อหาว่าเจ้าหน้าที่ตำรวจได้รื้อค้นบ้านพักแล้วพบขวดหมึกสีแดง 3 ขวด สันนิษฐานว่าเป็นยาพิษที่ใช้ลอบวางยาสังหาร พ.อ.หลวงพิบูลฯ ซึ่งผู้ต้องหาหลายคนถูกพยานอ้างว่า ได้วางแผนกันเพื่อลอบสังหารตัว พ.อ.หลวงพิบูลฯ และบุคคลชั้นสูง ทั้ง ๆ ที่ในบรรดาผู้ต้องหานั้นหลายคนไม่ได้รู้จักหรือเคยพบปะกันมาก่อนเลย ซึ่งตัวของ ร.ท. ณ เณร ได้ถูกศาลพิเศษที่ถูกจัดตั้งขึ้นพิพากษาให้ประหารชีวิตในวันที่ 20 พฤศจิกายน พ.ศ. 2482
ไรโบโซม
โครงสร้างระดับอะตอม
โครงสร้างระดับอะตอมชิ้นแรกของไรโบโซมที่ประกอบเข้ากับ tRNA และ mRNA มีการศึกษาด้วย X-ray crystallography โดยนักวิทยาศาสตร์สองกลุ่มพบว่ามีขนาด 2.8 Ångström และ 3.7 Ångström. โครงสร้างระดับนี้ช่วยให้เห็นการจับกันระหว่างไรโบโซมของ Thermus thermophilus กับ mRNA และ tRNAการจับกันระหว่างไรโบโซมกับ mRNA ขนาดยาวที่มี Shine-Dalgarno sequences พบว่ามีขนาด 4.5 - 5.5 Ångström
ณเณร ตาละลักษณ์
การเสียชีวิต
ตลอดระยะเวลาที่ดำเนินคดี และติดคุก ตลอดจนถึงการประหารชีวิต ร.ท. ณ เณร ไม่ได้มีอาการประหวั่นหวาดกลัวใด ๆ หนำซ้ำยังมีอารมณ์ร่าเริง มักจะร้องเพลงที่ดัดแปลงเสมือนประชดชะตากรรมตัวเอง และเล่าเรื่องราวตลกโปกฮาต่าง ๆ แก่เพื่อนนักโทษคนอื่น ๆ เมื่อถูกยิงแล้วแต่ยังไม่ตาย ยังได้ร้องตะโกนให้เพชฌฆาตยิงซ้ำอีกจนกระทั่งถึงแก่ความตาย
ไรโบโซม
การทำงาน
หน่วยของไรโบโซมทั้งสองชิ้น (<font color="#0000AA">ชิ้นเล็ก และ <font color="#AA0000">ชิ้นใหญ่ ) จับกับรหัสพันธุกรรมเริ่มต้น (ทางปลาย 5' ของ mRNA) ไรโบโซมใช้ tRNA ที่เป็นคู่สมกับรหัสของ mRNA เพื่อรวมกรดอะมิโนเข้ากับพอลิเพปไทด์ ไรโบโซมจะเคลื่อนที่เข้าหาปลาย 3' ของmRNA โดยปกติในเซลล์แบคทีเรีย ไรโบโซมหลายอัน สามารถเข้ามาอ่านรหัสที่ mRNA เส้นเดียวกันได้พร้อมๆกัน เรียกว่าโพลีไรโบโซมหรือ โพลีโซม
การสังเคราะห์
ในเซลล์แบคทีเรีย การสังเคราะห์ไรโบโซมเกิดในไซโทพลาสซึมจากการทรานสคริปชันของไรโบโซมอลยีนที่เรียงตัวแบบโอเปอรอน ในยูคาริโอตและเซลล์แบคทีเรียบางชนิด การสังเคราะห์เกิดขึ้นทั้งในไซโทพลาสซึมและนิวคลีโอลัสของเซลล์ยูคาริโอต กระบวนการนี้เกี่ยวข้องกับการทำงานของโปรตีน 200 ชนิด และการตัดแต่ง rRNA สี่ชนิด แล้วจึงรวม rRNAs เข้ากับไรโบโซมอล โปรตีน
สายริชมอนด์–วอร์มสปริงส์/เซาท์ฟรีมอนต์
สายริชมอนด์–วอร์มสปริงส์/เซาท์ฟรีมอนต์ (ชื่อเดิม สายริชมอนด์–ฟรีมอนต์) เป็นเส้นทางหนึ่งของระบบขนส่งมวลชนในพื้นที่อ่าวซานฟรานซิสโก เริ่มต้นที่สถานีวอร์มสปริงส์/เซาท์ฟรีมอนต์ สิ้นสุดที่สถานีริชมอนด์ รวมทั้งสิ้น 19 สถานี โดยในบางช่วงของเส้นทางจะแบ่งใช้งานร่วมกับสายที่เหลืออีก 4 สาย
สีประจำเส้นทางคือสีส้ม และอีเบอาร์ทีเรียกชื่อสายนี้ว่า สายสีส้ม
วัดศาลาแดงเหนือ
ประวัติ
ชาวมอญเมืองเมาะตะมะที่อพยพมา เนื่องจากพ่ายแพ้สงครามพม่า จึงพากันอพยพครอบครัวเข้ามาพึ่งพระบรมโพธิสมภารในพระบาทสมเด็จพระพุทธเลิศหล้านภาลัย ซึ่งเป็นการอพยพครั้งที่ 8 ของชาวมอญเข้าสู่ประเทศไทย ได้ตั้งบ้านเรือนและได้สร้างวัดศาลาแดงเหนือไว้ในราว พ.ศ. 2382 วัดได้รับพระราชทานวิสุงคามสีมาเมื่อ พ.ศ. 2409
ชื่อวัด ศาลาแดง หรือ เภียปราน ในภาษามอญที่แปลว่า "วัดไม้แดง" มาจากชื่อ บ้านศาลาแดง เป็นชื่อหมู่บ้านและวัดไปตามชื่อบ้านเมืองเก่าของตนที่เมืองมอญ วัดเภียปรานที่เมืองมอญนั้นมีอยู่จริงที่เมืองเมาะตะมะ (แต่ปัจจุบันถูกทิ้งร้างไปแล้ว) ด้านทิศตะวันออกของตัววัดติดกับแม่น้ำสาละวิน ด้านทิศตะวันตกติดภูเขามีต้นไม้แดงอยู่มากที่มาของชื่อว่าวัดหรือบ้านศาลาแดง สันนิษฐานว่าหน่วยงานราชการไทยไม่สามารถถอดเสียงภาษามอญเป็นอักษรไทยได้ จึงอาศัยสิ่งที่มีอยู่ในวัดตั้งชื่อ เช่น เอาศาลาท่าน้ำหลังเก่ามาตั้งชื่อวัด อย่างไรก็ดียังมีข้อมูลว่า วัดศาลาแดงเหนือนี้อาจเป็นชื่อที่มีมาแต่เดิม เพราะในอดีตเคยมีวัดศาลาแดงใต้อยู่บริเวณฝั่งตะวันออกเฉียงใต้คลองเชียงรากใหญ่ ปัจจุบันวัดนี้ได้ถูกยุบรวมกับวัดเกรินไปแล้ว
เสนาสนะ
ภายในวัดพบสถาปัตยกรรมและประติมากรรมที่น่าสนใจดังนี้ ศาลาการเปรียญสร้างเมื่อปี พ.ศ. 2417 เดิมเป็นโรงโขนหลวงที่กรุงเทพ มีหน้าบันไม้ฉลุลวดลายอันงดงาม ศิลปะสมัยรัตนโกสินทร์และพระประธานในโบสถ์เป็นพระพุทธรูปสมัยอยุธยา บนศาลามีตู้พระพุทธรูปดัดแปลงจากธรรมาสน์ลายจำหลักไม้ และมีการสวดมนต์ภาษามอญทุกวัน บนกุฏิมีเครื่องกรองน้ำสมัยโบราณที่เกิดจาก ภูมิปัญญาชาวบ้านซึ่งหาชมได้ยาก
วิหารหลวงปู่บุนนาค เป็นที่ประดิษฐานรูปหล่อโลหะ หอไตรก่ออิฐถือปูนอยู่กลางสระน้ำใน พ.ศ. 2473 สร้างแทนหอไตรหลังเดิมที่เป็นอาคารไม้หลังคามุง กุฏิสงฆ์ทรงปั้นหยา สร้างใน พ.ศ. 2451 เพื่อใช้เป็นกุฏิของหลวงปู่บุนนาค อดีตเจ้าอาวาสวัดศาลาแดงเหนือ ตั้งอยู่ติดกับหอสวดมนต์ ตัวอาคารเป็นสถาปัตยกรรมแบบตะวันตกที่สวยงาม กรอบหน้าต่างด้านบนทำเป็นช่องแสงฉลุลายพรรณพฤกษาแบบตะวันตก เจดีย์มอญ ตั้งอยู่ริมแม่น้ำเจ้าพระยา เป็นของเก่ามีมาแต่แรกสร้างวัดอย่างน้อยก็ตั้งแต่ก่อน พ.ศ. 2409 ขึ้นมาเล็กน้อย เดิมเป็นเจดีย์ทรงจอมแห มีฐานองค์ระฆัง ปล้องไฉน และปลียอดแบบมอญ ต่อมาใน พ.ศ. 2525 องค์เจดีย์ถูกกิ่งไม้ล้มทับเสียหาย ปี พ.ศ. 2533 ได้รับการบูรณะเปลี่ยนแปลงรูปทรงไปจากเดิม และหอระฆัง ตั้งอยู่ตรงข้ามกับศาลาการเปรียญ เป็นหอระฆังไม้ทรงไทยขนาดเล็กเครื่องบนมีใบระกาหางหงษ์ครบถ้วน ตั้งบนเสายกสูงสี่ต้นด้านบนแขวนระฆัง
จังหวัดบัตมัน
จังหวัดบัตมัน (Batman ili, Parêzgeha Batmanê, محافظة بطمان) เป็นจังหวัดของตุรกีทางตะวันออกเฉียงใต้ของอานาโตเลีย ประชากรของจังหวัดนี้เกิน 500,000 คนในปี 2010 จังหวัดนี้มีความสำคัญเนื่องจากการสำรองและการผลิตน้ำมันที่เริ่มขึ้นในทศวรรษที่ 1940 มีท่อส่งน้ำมันยาว 494 กิโลเมตรจากบัตมันที่ตั้งอยู่ในจังหวัดนี้ไปยังท่าเรือİskenderun ที่ตั้งอยู่ในจังหวัดฮาไต ฝ้ายเป็นสินค้าเกษตรหลักของจังหวัดนี้ และมีทางรถไฟเชื่อมต่อบัตมันกับจังหวัดใกล้เคียงอย่างจังหวัดดียาร์บากึร์, เอลาซือ, และเมืองหลวงอังการาของตุรกี มีแม่น้ำบัตมันไหลผ่านบริเวณนี้ จังหวัดยังเป็นที่ที่ได้รับความสนใจจากโบราณคดีที่พบได้ในจังหวัดนี้ สถานที่ท่องเที่ยวที่สำคัญประกอบด้วยอาราม Imam Abdullah Dervish สะพาน Camiü'rRızk และ Hasankeyf เมืองหลักและเมืองที่มีประชากรมากที่สุดในจังหวัดนี้คือบัตมัน มีประชากรทั้งหมด 246,700 คน ประชากรส่วนใหญ่ของจังหวัดนี้เป็นชาวเคิร์ด และมีชาวอาหรับอยู่พอสมควร
วูดดี กัทรี
วูดโรว์ วิลสัน กัทรี (Woodrow Wilson Guthrie; 14 กรกฎาคม ค.ศ. 1912 – 3 ตุลาคม ค.ศ. 1967) เป็นนักร้อง-นักแต่งเพลง ชาวอเมริกัน เป็นหนึ่งในผู้มีความสำคัญอย่างมากต่อดนตรีโฟล์กตะวันตก งานเพลงของเขา อาทิ "This Land Is Your Land" ที่เป็นแรงบันดาลใจให้คนรุ่นต่อไปทั้งทางการเมืองและดนตรี
กัทรีแต่งเพลงนับร้อยเพลง ทั้งแนวคันทรี โฟล์ก และเพลงสำหรับเด็ก รวมถึงเพลงบัลลาด และงานด้นสด ยังมีอัลบั้มที่พูดถึงยุคดัสต์โบวล์ (Dust Bowl) หรือยุคพายุฝุ่นดิน มีชื่ออัลบั้มว่า Dust Bowl Ballads ซึ่งติดอยู่หนึ่งใน 100 รายชื่อของนิตยสาร โมโจ ในหัวข้อเพลงเปลี่ยนโลก หลายเพลงของเขาได้รับการบรรจุอยู่ในหอสมุดรัฐสภา
อ้างอิง
19121967
แคว้นกรีซกลาง
กรีซกลาง (Στερεά Ελλάδα, Κεντρική Ελλάδα) เป็นหนึ่งในสิบสามแคว้นของประเทศกรีซ มีพื้นที่ครอบคลุมด้านตะวันออกของภาคกลางของกรีซ รวมถึงเกาะยูบีอา ทางทิศใต้มีอาณาเขตติดต่อกับแคว้นแอตติกาและแคว้นเพโลพอนนีส ทางทิศตะวันตกติดต่อกับแคว้นกรีซตะวันตก และทางทิศเหนือติดต่อกับแคว้นเทสซาลีและแคว้นอิไพรัส มีเมืองหลักคือลามีอา
เมอร์คิวรีโมโนฟลูออไรด์
เมอร์คิวรีโมโนฟลูออไรด์ (Mercury monofluoride) เป็นสารประกอบเคมีที่ประกอบด้วยปรอท และฟลูออรีน ที่มีสูตร Hg2F2 ประกอบด้วยลูกบาศก์ผลึกสีเหลืองขนาดเล็กที่เปลี่ยนเป็นสีดำเมื่อสัมผัสกับแสง
การสังเคราะห์
เมอร์คิวรีโมโนฟลูออไรด์ จัดทำโดยการทำปฏิกิริยาของ เมอร์คิวรีคาร์บอเนต ด้วยกรดไฮโดรฟลูออริก:
การเกิดปฏิกิริยา
เมื่ออยู่ในน้ำ เมอร์คิวรี(I) ฟลูออไรด์ จะไฮโดรไลซ์ธาตุปรอทเหลว, เมอร์คิวรี(II) ออกไซด์ และกรดไฮโดรฟลูออริก:
วอร์ปเรเคิดส์
วอร์ปเรเคิดส์ (Warp Records) เป็นค่ายเพลงแนวอีเลกโทรนิก และ อินดี้ร็อก ก่อตั้งในปี 1989 โดย Steve Beckett, Rob Mitchell และ Robert Gordon
ศึกชิงขุมทรัพย์สะท้านภพ
ศึกชิงขุมทรัพย์สะท้านภพ (蕭十一郎 Treasure Raiders) เป็นละครโทรทัศน์ที่สร้างขึ้นในปี ค.ศ. 2002 ละครโทรทัศน์ที่ดัดแปลงเรื่องราวมาจากวรรณกรรมชิ้นเอกของ โก้วเล้ง เรื่อง บุตรที่สิบเอ็ด นำแสดงโดย หยู เป่า, เอธีน่า ชู, อู๋ ฉีหลง, หม่า ย่าซู, ว่าน หงเจี๋ย, หลิว ซื่อถง ออกอากาศทางช่อง CCTV ในประเทศจีน และออกอากาศทางช่อง 3 แฟมิลี่ ใน ประเทศไทย โดยออกอากาศต่อจากละครเรื่อง มังกรคู่สู้สิบทิศ
แจกกล้วย
แจกกล้วย เป็นสตูดิโออัลบั้มลำดับที่ 15 ของวงคาราบาว ออกวางจำหน่ายในปี พ.ศ. 2538 ในรูปแบบซีดีและเทปคาสเซ็ท โดยผลิตในนามบริษัท วอร์นเนอร์ มิวสิก ไทยแลนด์
เพลงที่ได้รับความนิยมในอัลบั้ม ได้แก่ "กำนันผู้ใหญ่บ้าน" เป็นต้น
ประวัติ
คาราบาวยังคงมีผลงานเพลงออกมาอย่างต่อเนื่อง รวมถึงเพลงที่มีเนื้อหาเสียดสีการเมือง สังคม และการเรียกร้องกับปัญหาที่เกิดขึ้น โดยอัลบั้มชุดนี้มีด้วยกันหลายเพลง นอกจากนี้ยังมีเพลงที่แต่งขึ้นเพื่อสดุดีบุคคลสำคัญ คือ ประเวียน บุญหนัก
อัลบั้ม แจกกล้วย มีคำโปรยท้ายชื่ออัลบั้มว่า "ช่วยกำนันผู้ใหญ่ กระจายอํานาจ"
อิศอม ฮัลลาก
ฮัลลากมีความรับผิดชอบโดยรวมทางเสนาธิการเพื่อการปฏิบัติการและกิจกรรมต่าง ๆ ของกองทัพอากาศ
ช้างไห้
ช้างไห้ เป็นสตูดิโออัลบั้มลำดับที่ 13 ของวงคาราบาว ออกวางจำหน่ายในปี พ.ศ. 2536 ในรูปแบบซีดี แผ่นเสียง และเทปคาสเซ็ท โดยออกในนามบริษัท ดี-เดย์ เอ็นเทอร์เทนเมนท์
ประวัติ
ช้างไห้ เป็นผลงานชุดที่ 13 ของคาราบาว ที่ทำขึ้นภายใต้ความแปรเปลี่ยนของสังคม แม้กระทั่งทางวงเองได้เปลี่ยนตัวสมาชิกในตำแหน่งลีดกีตาร์ จากเล็ก - ปรีชา ชนะภัย เป็นหมี - ขจรศักดิ์ หุตะวัฒนะ ทำให้สมาชิกยุคคลาสสิกของวงเหลือเพียง แอ๊ด - ยืนยง โอภากุล และ อ๊อด - อนุพงษ์ ประถมปัทมะ ผู้ร้องนำในชุดนี้จึงเป็นหน้าที่ของแอ๊ด - ยืนยง โอภากุล ซึ่งเป็นสมาชิกในยุคแรกสุดทั้งหมด
อัลบั้มชุดนี้มีบทเพลงที่ได้รับความนิยมอย่างมากคือเพลง ยายสำอาง ซึ่งได้นำรูปแบบเพลงขอทานของยายสำอาง มาดัดแปลงให้เข้ากับการนำเสนอของวง โดยทำเป็นแนว 3 ช่า เหมือนกับที่เคยทำไว้ในเพลง วณิพก และเพลง แร้งคอย ซึ่งมีการทำดนตรีเป็นลำดับ โดยอินโทรเป็นเปียโนของดุก - ลือชัย งามสม ก่อนที่จะมีกีต้าร์ของแอ๊ด - ยืนยง โอภากุล และหมี - ขจรศักดิ์ หุตะวัฒนะ เบสของอ๊อด - อนุพงษ์ ประถมปัทมะ และกลองชุดของโก้ - ชูชาติ หนูด้วง ตามมา และจบด้วยเสียงเป่าปาก
นอกจากนี้ยังมีเพลง สาละวิน ประกอบภาพยนตร์เรื่อง มือปืน 2 สาละวิน ของ หม่อมเจ้าชาตรีเฉลิม ยุคล และเพลง ยังไม่สาย ซึ่งแต่งโดย ทิวา สารจูฑะ มารวมไว้ในอัลบั้ม
คาร์ล เดอนิทซ์
คาร์ล เดอนิทซ์ (Karl Dönitz) เป็นจอมพลเรือชาวเยอรมันผู้มีบทบาทสำคัญในช่วงสงครามโลกครั้งที่สอง ดำรงตำแหน่งผู้บัญชาการใหญ่กองทัพเรือเยอรมันตั้งแต่ปีค.ศ. 1943 จวบจนเดอนิทซ์สืบทอดตำแหน่งประมุขแห่งรัฐเยอรมนีหลังจากฮิตเลอร์ฆ่าตัวตายในสัปดาห์สุดท้ายของสงคราม
หลังการอสัญกรรมของอดอล์ฟ ฮิตเลอร์ในวันที่ 30 เมษายน ค.ศ. 1945 พินัยกรรมของฮิตเลอร์ได้แต่งตั้งเขาเป็นผู้สืบทอดประมุขแห่งรัฐจากฮิตเลอร์ ทั้งตำแหน่งประธานาธิบดีเยอรมนีและผู้บัญชาการทหารสูงสุด วันที่ 7 พฤษภาคม ค.ศ. 1945 เขาสั่งให้อัลเฟรท โยเดิล หัวหน้าเสนาธิการของกองบัญชาการทหารสูงสุด ลงนามตราสารยอมจำนนในแร็งส์ ประเทศฝรั่งเศส เดอนิทซ์ยังเป็นหัวหน้ารัฐบาลเฟล็นส์บวร์คจนถูกฝ่ายสัมพันธมิตรยุบเมื่อวันที่ 23 พฤษภาคม ที่การพิจารณาคดีเนือร์นแบร์ค เขาถูกพิพากษาลงโทษฐานอาชญากรรมสงครามและตัดสินลงโทษจำคุกสิบปี หลังการปล่อยตัว เขาใช้ชีวิตเงียบ ๆ ในหมู่บ้านแห่งหนึ่งใกล้ฮัมบวร์คจนเสียชีวิตใน ค.ศ. 1980
บู้พะย่า
บู้พะย่า (ဗူးဘုရား) คือพระเจดีย์ที่ตั้งอยู่ริมฝั่งแม่น้ำอิรวดีในเมืองพุกาม ประเทศพม่า บู้พะย่า แปลว่า "เจดีย์น้ำเต้า" ตามลักษณะของพระเจดีย์ ตำนานได้เล่าขานไว้ว่าสร้างในช่วงพุทธศตวรรษที่ 8 ในสมัยอาณาจักรศรีเกษตรหรืออาณาจักรปยู โดยพระเจ้าปยูซอที่ แต่บ้างก็ว่าน่าจะสร้างในช่วงพุทธศตวรรษที่ 16 เนื่องจากรูปทรงขององค์พระเจดีย์
ไมอา ซูทอโร-อิง
ไมอา แคแซนดรา ซูทอโร-อิง (15 สิงหาคม ค.ศ. 1970) เป็นสตรีลูกครึ่งอเมริกัน-อินโดนีเซีย และเป็นน้องสาวร่วมมารดากับบารัก โอบามา ประธานาธิบดีสหรัฐคนที่ 44 เดิมประกอบกิจเป็นครูสอนวิชาประวัติศาสตร์ในโรงเรียนมัธยมศึกษา ปัจจุบันทำงานเป็นผู้เชี่ยวชาญในมหาวิทยาลัย และเป็นผู้อำนวยการศูนย์ช่วยเหลือชุมชนและการเรียนรู้เกี่ยวกับสังคมโลกของสถาบันสปาร์ก เอ็ม. มัตสึนางะเพื่อสันติภาพและแก้ปัญหาความขัดแย้ง (Spark M. Matsunaga Institute for Peace & Conflict Resolution) ตั้งอยู่ในวิทยาลัยสังคมและวิทยาศาสตร์ มหาวิทยาลัยฮาวาย มาโนอา
ประวัติ
ไมอาเกิดที่โรงพยาบาลเซนต์กาโรลุส ซึ่งเป็นโรงพยาบาลคาทอลิกในกรุงจาการ์ตา ประเทศอินโดนีเซีย เป็นบุตรสาวของแอนน์ ดันแฮม นักมานุษยวิทยาวัฒนธรรมชาวอเมริกัน กับโลโล ซูโตโร นักธุรกิจชาวอินโดนีเซีย และเป็นน้องสาวต่างบิดาของบารัก โอบามา ประธานาธิบดีสหรัฐคนที่ 44 เธอกล่าวว่าชื่อตั้งตามมายา แองเจอโล (Maya Angelou) กวีหญิงชาวอเมริกัน
ทั้งบารักและไมอาใช้ชีวิตไปมาระหว่างฮาวายกับอินโดนีเซียหลายปี ก่อนที่แม่จะตัดสินใจเลือกไปใช้ชีวิตที่อินโดนีเซียกับเธอ แต่หลังการหย่าร้างของพ่อแม่ โลโลสมรสใหม่ ไมอาจึงมีน้องต่างแม่อีกสองคนคือ ยูซุฟ อาจี ซูโตโร (เกิด ค.ศ. 1981) และราฮายู นูร์ไมดา ซูโตโร (เกิด ค.ศ. 1984)
ขณะที่ยังอยู่ในอินโดนีเซีย เธอเรียนในรูปแบบการจัดการศึกษาในครอบครัวโดยมีมารดาเป็นผู้สอน และเคยเข้าเรียนโรงเรียนนานาชาติจาการ์ตาช่วง ค.ศ. 1981–1984 ต่อมาเธอย้ายกลับไปฮาวายและเข้าเรียนที่โรงเรียนปูนาโฮอูในโฮโนลูลูที่เดียวกับบารักพี่ชาย จนสำเร็จการศึกษาใน ค.ศ. 1988
เธอสำเร็จการศึกษาศิลปศาสตรบัณฑิตจากวิทยาลัยบาร์นาร์ดแห่งมหาวิทยาลัยโคลัมเบีย สำเร็จการศึกษาศิลปศาสตรมหาบัณฑิตด้านการศึกษาภาษา และอักษรศาสตรมหาบัณฑิตด้านการศึกษาระดับมัธยมจากมหาวิทยาลัยนิวยอร์ก และในปี ค.ศ. 2006 ได้รับปรัชญาดุษฎีบัณฑิตด้านการศึกษานานาชาติเปรียบเทียบจากมหาวิทยาลัยฮาวาย มาโนอา
ชีวิตส่วนตัว
ไมอาสมรสกับคอนราด อิง (吴加儒) ชาวแคนาดาเชื้อสายจีนจากเมืองเบอร์ลิงตัน รัฐออนแทริโอ เมื่อ ค.ศ. 2003 สามีมีพื้นเพเป็นชาวมาเลเซียเชื้อสายจีน ปัจจุบันถือสัญชาติอเมริกัน เขาเคยเป็นผู้อำนวยการศูนย์สมิทโซเนียนเอเชียแปซิฟิกอเมริกา และเป็นผู้ช่วยศาสตราจารย์สถาบันออกแบบสื่อสร้างสรรค์ มหาวิทยาลัยฮาวาย ปัจจุบันดำรงตำแหน่งผู้อำนวยการศูนย์ดอรีสดุ๊กแชงกรีลาเพื่อศิลปะและวัฒนธรรมอิสลามในฮาวาย (Doris Duke Shangri La Center for Islamic Arts and Culture in Hawaii) เมืองโฮโนลูลู รัฐฮาวาย ทั้งสองมีบุตรสาวสองคนคือซูไฮลา และซาวีตา
ไมอานิยามตนเองว่าเป็นชาวพุทธปรัชญา (philosophically Buddhist) เธอพูดภาษาอินโดนีเซีย, สเปน และอังกฤษ
เทศบาลตำบลห้วยทับทัน
เทศบาลตำบลห้วยทับทัน เป็นองค์กรปกครองส่วนท้องถิ่นประเภทเทศบาลตำบล ขนาดเล็ก อยู่ในเขตพื้นที่อำเภอห้วยทับทัน จังหวัดศรีสะเกษ สำนักงานตั้งอยู่เลขที่ 306 หมู่ 1 ตำบลห้วยทับทัน อำเภอห้วยทับทัน จังหวัดศรีสะเกษ เป็น 1 ในจำนวนเทศบาลตำบล 23 แห่งในปัจจุบันของจังหวัดศรีสะเกษ เขตเทศบาลตั้งอยู่ในบริเวณตอนบนของจังหวัดศรีสะเกษ ห่างจากตัวจังหวัดไปทางทิศตะวันตกโดยทางรถยนต์ประมาณ 37 กิโลเมตร เป็นที่ตั้งของที่ว่าการอำเภอและหน่วยงานการบริหารราชการระดับภูมิภาคอื่นๆ ของอำเภอห้วยทับทัน รวมทั้งเป็นศูนย์กลางทางเศรษฐกิจ การคมนาคมขนส่ง และการสื่อสารของอำเภอ
ประวัติ
เทศบาลตำบลห้วยทับทัน เดิมมีฐานะเป็นองค์กรปกครองส่วนท้องถิ่นในรูปแบบสุขาภิบาลมาก่อน ชื่อ"สุขาภิบาลห้วยทับทัน" จัดตั้งขึ้นตามประกาศกระทรวงมหาดไทยเมื่อวันที่ 29 มีนาคม พ.ศ. 2535 มีสำนักงานอยู่ ณ ที่ว่าการอำเภอห้วยทับทัน ต่อมามีพระราชบัญญัติเปลี่ยนแปลงฐานะของสุขาภิบาลเป็นเทศบาลพุทธศักราช 2542 จัดตั้งเทศบาลตำบล ซึ่งเป็นผลให้"สุขาภิบาลห้วยทับทัน" เปลี่ยนแปลงฐานะเป็น"เทศบาลตำบลห้วยทับทัน" ตั้งแต่วันที่ 25  พฤษภาคม พ.ศ.   2542เป็นต้นมา ในปัจจุบันเทศบาลตำบลห้วยทับทันมีอาคารสำนักงานเป็นของตนเองแยกออกมาจากที่ว่าการอำเภอ เพื่อให้ประชาชนในเขตเทศบาลมาติดต่อราชการและขอรับบริการด้านต่างๆ ได้สะดวก
ตราสัญลักษณ์
รูปไก่พื้นเมืองหรือไก่บ้านอยู่ภายในวงกลม 2 ชั้น ขั้นด้วยลายกนกรวงข้าว
กรอบวงกลมวงนอก ครึ่งบนของกรอบวงกลมนอกเขียนข้อความ "เทศบาลตำบลห้วยทับทัน" ครึ่งล่างของกรอบวงกลมเขียนข้อความ "จังหวัดศรีสะเกษ"
ไก่  หมายถึง  ไก่พันธุ์พื้นเมืองของอำเภอห้วยทับทันมาจากชุมชนห้วยทับทันในบริเวณนี้มีอาชีพขายไก่ให้ผู้เดินทางไปมาในชื่อ "ไก่ย่างห้วยทับทัน" ซึ่งเป็นสินค้าขึ้นชื่อของจังหวัดศรีสะเกษ ที่มีการย่างและจำหน่ายมาเป็นเวลานาน ตั้งแต่เริ่มตั้งเป็นชุมชนเจริญเติบโตเป็นกิ่งอำเภอและอำเภอในที่สุด
ลายกนกรวงข้าว หมายถึง อำเภอห้วยทับทันเป็นแหล่งปลูกข้าวหอมมะลิคุณภาพดีที่สุดแห่งหนึ่งของจังหวัดศรีสะเกษ
สภาพภูมิประเทศ
เขตเทศบาลตำบลห้วยทับทันตั้งอยู่บนภูมิประเทศที่มีสภาพโดยทั่วไปเป็นที่ราบริมลำน้ำธรรมชาติสายใหญ่ อันเป็นลำน้ำสาขาของแม่น้ำมูล ลักษณะดินเป็นดินร่วนปนทราย ส่วนใหญ่เป็นที่ที่ใช้ประกอบการเกษตรกรรม มีหนองน้ำขนาดเล็กกระจายอยู่ทั่วไป มีลำน้ำธรรมชาติที่สำคัญ คือ ลำห้วยทับทัน ซึ่งไหลมาจากต้นน้ำในเขตเทือกเขาพนมดงรัก เป็นแนวแบ่งเขตระหว่างจังหวัดศรีสะเกษกับจังหวัดสุรินทร์
เขตการปกครอง
เขตการปกครองภายในพื้นที่เขตเทศบาลแบ่งออกเป็น 7 ชุมชน ได้แก่
พื้นฐานหลักทางเศรษฐกิจ
สภาพโดยทั่วไปทางเศรษฐกิจของประชากรในเขตเทศบาลตำบลห้วยทับทัน มาจากการประกอบอาชีพเกษตรกรรม พืชผลทางการเกษตรที่สำคัญได้แก่ ข้าว พริก และผักอื่นๆ นอกจากนั้น มีประชากรบางส่วนประกอบอาชีพค้าขาย ข้าราชการและพนักงานรัฐวิสาหกิจ และอาชีพรับจ้างทั่วไป ประชาชนมีรายได้เฉลี่ย 40,526 บาท/ปี
พลังงานไฟฟ้า
ได้รับบริการจากสำนักงานการไฟฟ้าส่วนภูมิภาค ในเขตเทศบาลมีไฟฟ้าสาธารณะใช้ทั่วถึงครบทั้ง 7 ชุมชน
การประปาและแหล่งน้ำธรรมชาติ
เทศบาลไม่มีการประปาเป็นของตนเอง ต้องอาศัยการบริการจากประปาส่วนภูมิภาค (กปภ.) มีครัวเรือนในเขตเทศบาลที่ใช้น้ำประปาประมาณร้อยละ 20
การใช้ที่ดิน
เทศบาลตำบลห้วยทับทันมีพื้นที่รวมประมาณ 6,125 ไร่ แยกตามประเภทการใช้ประโยชน์และขนาดพื้นที่โดยประมาณเฉลี่ยต่อไร่ ดังนี้
ยูกิ มูโตะ
ยูกิ มูโตะ เป็นนักฟุตบอลชาวญี่ปุ่น เล่นให้กับคาชิวะ เรย์โซล
รายากับมังกรตัวสุดท้าย
รายากับมังกรตัวสุดท้าย มีกำหนดเข้าฉายในประเทศไทยในวันที่ 4 มีนาคม พ.ศ. 2564 และในสหรัฐในวันที่ 5 มีนาคม พ.ศ. 2564 นอกจากนี้ภาพยนตร์เรื่องนี้จะเข้าฉายพร้อมกันในดิสนีย์+ ด้วยพรีเมียร์แอคเซส จากผลกระทบของการระบาดทั่วของโควิด-19 ที่มีต่อโรงภาพยนตร์ทั่วสหรัฐซึ่งหลายแห่งยังคงปิดอยู่
ราชอาณาจักรแห่งชนลอมบาร์ด
ราชอาณาจักรแห่งชนลอมบาร์ด หรือ ราชอาณาจักรแห่งชนลอมบาร์ด (Regnum Langobardorum; Regno dei Longobardi; Regn dei Lombards; Kingdom of the Lombards หรือ Lombard Kingdom, ภาษาเยอรมันเก่า Langbardland) ภายหลังมีชื่อว่า ราชอาณาจักรอิตาลี (ทั้งหมด) (Regnum totius Italiae) เป็นราชอาณาจักรในยุคกลางตอนต้นที่ก่อตั้งโดยชนลอมบาร์ดที่ตั้งอยู่ในคาบสมุทรอิตาลี ราชอาณาจักรแห่งชนลอมบาร์ดรุ่งเรืองระหว่าง ค.ศ. 568 และสิ้นสุดลงใน ค.ศ. 774 มีเมืองหลวงอยู่ที่ปาเวีย (ต่อมา: มิลาน และ มอนซา)
เริ่มต้น
สามปีหลังการสวรรคตของจักรพรรดิจัสติเนียน อำนาจในการปกครองตอนเหนือของอิตาลีของจักรวรรดิไบแซนไทน์สิ้นสุดเมื่อถูกชาวลอมบาร์ดรุกราน
ชื่อเรียกชาวลอมบาร์ด หรือ ลองกอบาร์ดี มีที่มามาจากการไว้เครายาว (ลองเบียร์ด) ชาวลอมบาร์ดเชื่อว่าตนเองมีจุดกำเนิดอยู่ในสแกนดิเนเวีย ในช่วงคริสต์ศตวรรษที่ 1 ชาวลอมบาร์ดอาศัยอยู่บริเวณตอนล่างของแม่น้ำเอ็ลเบอ ในช่วงคริสต์ศตวรรษที่ 6 ถิ่นอาศัยของชาวลอมบาร์ด คือ บริเวณแม่น้ำดานูบ ในปี ค.ศ. 568 ชาวลอมบาร์ด 130,000 คน ทั้งผู้ชาย ผู้หญิง และเด็ก ถูกชาวอาวาร์ผลักดันทั้งจากทางเหนือและทางตะวันออกจนต้องเดินทางข้ามเทือกเขาแอลป์มาอาศัยอยู่ใน “ล็อมบาร์เดีย”
ในตอนนั้นจักรวรรดิไบแซนไทน์กำลังติดพันอยู่กับชาวอาวาร์และชาวเปอร์เซีย ส่วนอิตาลีก็บอบช้ำจากสงครามกอทิค ไม่มีทั้งอาหารและเงินทุนในการต่อสู้ ในปี ค.ศ. 573 ชาวลอมบาร์ดเข้ายึดนครเวโรนา, นครมิลาโน, นครฟิเรนเซ และเมืองปาวีอา โดยได้ตั้งเมืองปาวีอาเป็นเมืองหลวง จากนั้นเข้ายึดนครปาโดวาในปี ค.ศ. 601, นครเครโมนาและนครมันโตวาในปี ค.ศ. 603 ต่อด้วยนครเจโนวาในปี ค.ศ. 640
รุ่งเรือง
ชาวลอมบาร์ดพัฒนาอารยธรรมของตนเอง กษัตริย์มาจากการคัดเลือกและมีสภาขุนนางคอยให้คำปรึกษา พระเจ้าราทารี (ค.ศ. 643) ออกประมวลกฎหมาย เพื่อปกป้องคนจนจากคนรวย, ดูหมิ่นความเชื่อเรื่องไสยเวทย์ และให้อิสรภาพในการประกอบพิธีกรรมแบบคาทอลิก, เอเรียส และเพแกน ชาวเจอร์แมนิกผู้รุกรานใช้การแต่งงานกลืนสายเลือดและภาษาละตินของชาวอิตาลี ชาวลอมบาร์ดมีอัตลักษณ์เฉพาะตัว คือ ตาสีฟ้า, ผมสีทอง, พูดภาษาอิตาลีปนศัพท์ติวโตนิก ในช่วงปลายยุคลอมบาร์ด นครทางตอนเหนือของอิตาลีมั่งคั่งและแข็งแกร่ง รุ่งเรืองทั้งด้านศิลปะและการสงคราม งานวรรณกรรมชะลอตัว แต่ชาวลอมบาร์ดเก่งด้านสถาปัตยกรรมและการเงิน สถาปัตยกรรมลอมบาร์ดต่อมาจะพัฒนาเป็นสถาปัตยกรรมโรมาเนสก์
สิ้นสุด
ใน ค.ศ. 751 พระเจ้าไอส์เทิล์ฟแย่งชิงนครราเวนนามาจากจักรวรรดิไบแซนไทน์และอ้างว่านครโรมาเป็นส่วนหนึ่งในอาณาจักรของพระองค์ สมเด็จพระสันตะปาปาสตีเฟนที่ 2 จึงร้องขอความช่วยเหลือจากจักรพรรดิคอนสแตนตินอช โคปรอนนิมอช แต่จักรพรรดิกรีกไม่ได้แสดงท่าทีตอบโต้ใดๆ พระสันตะปาปาสตีเฟนจึงส่งคำร้องใหม่ไปถึงพระเจ้าเปแป็งผู้เตี้ยสั้น กษัตริย์แห่งชาวแฟรงก์ พระเจ้าเปแป็งยกทัพข้ามเทือกเขาแอลป์และเอาชนะพระเจ้าไอส์เทิล์ฟได้อย่างท่วมท้น ลอมบาร์ดีกลายสภาพเป็นดินแดนศักดินาของชาวแฟรงก์ พระเจ้าเปแป็งได้ยกพื้นที่ตอนกลางของอิตาลีทั้งหมดให้สมเด็จพระสันตะปาปา แม้จะยังคงได้รับการรับรองจากพระสันตะปาปา แต่อำนาจของจักรวรรดิไบแซนไทน์ในตอนเหนือของอิตาลีได้สิ้นสุดลง ใน ค.ศ. 774 พระเจ้าเดซิเดริอุสพยายามกอบกู้อิสรภาพและพิชิตลอมบาร์เดียกลับคืนมา สมเด็จพระสันตะปาปาเอเดรียนที่ 1 จึงเชิญจักรพรรดิชาร์เลอมาญมาปราบเมืองปาวีอา พระเจ้าเดซิเดริอุสถูกจับโกนหัวส่งเข้าอาราม ราชอาณาจักรลอมบาร์ดจึงสิ้นสุดลงนับตั้งแต่นั้น และกลายสภาพเป็นมณฑลหนึ่งของชาวแฟรงก์อย่างสมบูรณ์
คารา เดเลอวีน
คารา โจเซลีน เดเลอวีน (อังกฤษ: Cara Jocelyn Delevingne; เกิด 12 สิงหาคม ค.ศ. 1992) เป็นนางแบบและนักแสดงชาวอังกฤษ  เธอเซ็นสัญญากับ Storm Management หลังจากที่เธอออกจากโรงเรียนในปี ค.ศ. 2009 เดเลอวีนชนะรางวัล "นางแบบแห่งปี" จากบริทิชแฟชั่นอะวอร์ดส์ ในปี ค.ศ. 2012 และปี ค.ศ. 2014 เธอยังได้ร่วมงานโชว์ของเบอร์เบอรี, มัลเบอร์รี, โดลเชแอนด์กาบบานา, และเจสัน วู เธอเริ่มอาชีพนักแสดงในภาพยนตร์ อันนาคาเรนิน่า รักร้อนซ่อนชู้ ในปี ค.ศ. 2012 เปเปอร์ทาวนส์ เมืองกระดาษ ในปี ค.ศ. 2015 บทบาทเอนแชนเทรส ในทีมพลีชีพ มหาวายร้าย ในปี ค.ศ. 2016 บทบาทลอเรลลีน ในวาเลเรียน พลิกจักรวาล ในปี ค.ศ.2017 และบทบาท Henrietta ในดอกชู้ลับ ในปี ค.ศ. 2017
ชีวิตในวัยเด็ก
เดเลอวีนเกิดที่แฮมเมอร์มิทในกรุงลอนดอน เป็นลูกสาวของ แพนดอรา แอนน์ เดเลอวีน และนักพัฒนาอสังหาริมทรัพย์ ชาลส์ เดเลอวีน เธอเติบโตขึ้นมาในเบลกราเวีย ย่านที่ร่ำรวยที่สุดในโลกในกรุงลอนดอน
เธอมีพี่สาว 2 คน คือ โคลอี และป็อปปี เดเลอวีน เธอมีพ่ออุปถัมภ์ชื่อ นิโคลาส โคเลริดจ์ ผู้บริหารบริษัท Condé Nast และแม่ทูนหัวของเธอเป็นนักแสดงหญิงชื่อ โจน คอลลินส์
เธอได้เข้าเรียนโรงเรียนฟรานซิสฮอลแลนด์ จนกระทั่งเธออายุ 16 ปี ก่อนที่จะย้ายไปโรงเรียนเบแดลเลสในนิวแฮมป์เชอร์ ในเดือนมิถุนายนปี ค.ศ. 2015 ในการให้สัมภาษณ์กับนิตยสารโว้ก เดเลวีนได้พูดถึงการต่อสู้กับภาวะซึมตอนที่เธออายุ 15 ปี เธอบอกว่า "ฉันโดนคลื่นแห่งความหดหู่ ความวิตกกังวล และความเกลียดชังตัวเอง ซึ่งความรู้สึกมันเจ็บปวดอย่างมาก จนฉันส่ายหัวของฉันลงบนต้นไม้เพื่อพยายามชักออกไป" ตอนอายุ 16 ปี หลังจากเสร็จสิ้นการสอบ GCSE เธอได้เดินตามรอยพี่สาวของเธอ ป็อปปี เดเลอวีน เพื่อเดินตามเส้นทางอาชีพนางแบบของเธอ
อาชีพนางแบบ
เดเลอวีนเริ่มเป็นนางแบบครั้งแรกตอนอายุสิบขวบ เธอถ่ายแบบให้กับโว้กอิตาลี เธอเซ็นสัญญากับ Storm Model Management ในปี ค.ศ. 2009
2011
การปรากฏตัวครั้งแรกของเดเลอวีน ได้จัดขึ้นที่งานสัปดาห์แฟชั่นลอนดอนในเดือนกุมภาพันธ์ปี ค.ศ. 2011 โดยเริ่มจากคอลเลกชั่นฤดูใบไม้ร่วง/ฤดูหนาวของเบอร์เบอรี่
2012
ในงานนิวยอร์กแฟชั่นวีก เดเลวีนได้เดินแบบทั้งหมดเก้าแบรนด์ คือ เจสัน วู, แรง&บอนด์, ฐากูร, ดอนนา คาราน, ทอรี เบิร์ช, ออสการ์เดอลาเรนต้า, และคาโรลิน่า เฮอร์เรร่า
รายชื่อสนธิสัญญา
รายชื่อสนธิสัญญา เป็นรายชื่อข้อตกลงทางประวัติศาสตร์ฉบับที่สำคัญ ระหว่างรัฐ กองทัพ รัฐบาล และกลุ่มชน
คารา เดเลอวีน
2012
ที่มิลาน เธอมีส่วนร่วมในการเดินแบบให้กับแบรนด์ เฟนดิ, เทสซาดิ, มอสชิโน, บลัดฟิน, Dsquared², และโดลเช่ แอนด์ กาบบานา
ในงานปารีสแฟชั่นวีก เดเลอวีนได้ร่วมเดินให้กับแบรนด์นิน่า ริซซี, โซเนีย ริเกล, คาเชอเรล, สเตลลา แม็กคาร์ตนีย์, พอล&โจ, เคนโซ, และชาเนล
ในงานสัปดาห์แฟชั่นนานาชาติเริ่มขึ้นอีกครั้งในเดือนกันยายน ค.ศ. 2012 เพื่อแสดงคอลเลคชั่น ฤดูใบไม้ผลิ/ฤดูร้อนในปี ค.ศ. 2013 การแสดงครั้งแรกของฤดูกาลในนิวยอร์กซึ่งเธอจะเดินเจ็ดครั้งสำหรับนักออกแบบเจสัน วู, ดีเคเอ็นวาย, ฐากูร, คาโรลิน่า เฮอร์เรร่า, มาร์ค เจคอบส์, ออสการ์เดอลาเรนต้า, และมาร์เซียร่า
ในปีนี้ เดเลอวีนได้เดินแบบในงานวิกตอเรียส์ซีเคร็ตแฟชันโชว์ ซึ่งเดินในช่วงที่จัสติน บีเบอร์ร้องเพลง
2013
ในปีนี้เธอได้เดินแบบให้กับแบรนด์แรง&บอนด์, ทอมมี ฮิลฟิเกอร์, ไดแอน วอน เฟิร์สเทนเบิร์ก, มาร์ค เจคอบส์, โรดาร์ต, เดเร็ค ลาม, ดีเคเอ็นวาย, คาโรลิน่า เฮอร์เรร่า, ทอรี เบิร์ช, เจเรมี สก็อตต์, ออสการ์เดอลาเรนต้า, ไมเคิล คอร์ส, แอนนาซุย, ท็อปช็อป, มัลเบอร์รี่, แมตทิว วิลเลียมสัน, ปีเตอร์ พิล็อตโต, เบอร์เบอรี่, ไจล์ส, เฟนดิ, เอชแอนด์เอ็ม, ชาเนล, และอื่น ๆ
ชีวิตส่วนตัว
เดเลอวีนได้เปิดเผยอัตลักษณ์ทางเพศของตนว่าเธอเป็นไบเซ็กชวล
วัดเนกขัมมาราม
วัดเนกขัมมาราม อาจหมายถึง
ไอวีลีก (การแต่งกาย)
ไอวีลีก เป็นรูปแบบลักษณะการแต่งกายของผู้ชาย เริ่มได้รับความนิยมในช่วงปลายคริสต์ทศวรรษ 1950​ ในภาคตะวันออกเฉียงเหนือสหรัฐอเมริกา เริ่มจากกลุ่มนักศึกษาในมหาวิทยาลัย โดยเฉพาะอย่างยิ่งกับเหล่านักศึกษาของมหาวิทยาลัยกลุ่มไอวีลีก มีต้นกำเนิดจากการแต่งกายแนวเพรปพี
โปรดักชัน ไอ.จี
โปรดักชัน ไอ.จี (Production I.G) เป็นสตูดิโอและผู้ประกอบการด้านอนิเมะของญี่ปุ่น มีสำนักงานใหญ่ในโคกูบุนจิ กรุงโตเกียว ก่อตั้งขึ้นในปีค.ศ. 1987 ในชื่อว่า IG Tatsunoko Limited ถือเป็นสตูดิโอสาขาหนึ่งของ Tatsunoko Productions คำว่า IG มาจากชื่อผู้ก่อตั้งทั้งสองคือ อิชิกาวะและโกโตะ อย่างไรก็ตาม อิชิกาวะชอบเรียก IG เป็นภาษาญี่ปุ่นว่า "อิสึตโมะ เก็งกิ" (สบายดีทุกเมื่อยาม) ต่อมาในปี 1998 บริษัทได้เปลี่ยนชื่อเป็น Production I.G
โปรดักชัน ไอ.จี ได้มีส่วนร่วมในการสร้างอนิเมะมาแล้วไม่ต่ำกว่า 100 เรื่อง ผลงานที่โดดเด่นที่สุดคือ ปฏิวัติหัตถ์ราชัน, ไซโค พาส ถอดรหัสล่า, อีเดน ออฟ ดิ อีสท์, โกสต์ อิน เดอะ เชลล์ และ ตำนานวีรบุรุษแห่งกาแล็กซี: ดี น็อย เธเซอ
อ็อทโท ลาเกอร์เฟ็ลท์
อ็อทโท คริสทีอาน ลูทวิช ลาเกอร์เฟ็ลท์ (Otto Christian Ludwig Lagerfeld) เกิดเมื่อวันที่ 20 กันายน 2424 ณ ฮัมบวร์ค จักรวรรดิเยอรมัน เป็นบุตรชายของเทินเนียส โยฮัน อ็อทโท ลาเกอร์เฟ็ลท์ และมารีอา ลาเกอร์เฟ็ลท์ บิดาของเขาเป็นผู้ก่อตั้งบริษัท ลาเกอร์เฟ็ลท์ ซึ่งเป็นบริษัทนำเข้านมระเหย ส่วนบิดาของเขานั้นเป็นพ่อค้าไวน์ในฮัมบวร์ค ส่วนมารดาของเขาเป็นลูกสาวพ่อค้าในเบอร์ลิน เขาแต่งงานกับเอลีซาเบ็ท บาลมัน บุตรสาวของนักการเมืองท้องถิ่นของเยอรมนี มีบุตร 3 คนคือ
อ็อทโท ลาเกอร์เฟ็ลท์ เสียชีวิตเมื่อวันที่ 4 กรกฎาคม 2510 ขณะมีอายุ 85 ปี
รายพระนามนายกรัฐมนตรีสหรัฐอาหรับเอมิเรตส์
รองประธานาธิบดีและนายกรัฐมนตรีเป็นหัวหน้ารัฐบาลของสหรัฐอาหรับเอมิเรตส์ จนถึงขณะนี้นายกรัฐมนตรีทุกพระองค์ ยกเว้นนายกรัฐมนตรีพระองค์แรกได้ทำหน้าที่เป็นรองประธานาธิบดีของประเทศ ในขณะที่ไม่ได้กำหนดในรัฐธรรมนูญสหรัฐอาหรับเอมิเรตส์ ] ตั้งแต่อดีตผู้ปกครองหรือเจ้าผู้ครองรัฐของดูไบ จะทรงดำรงตำแหน่งเป็นนายกรัฐมนตรี นายกรัฐมนตรีพระองค์ปัจจุบันคือ มุฮัมมัด บิน รอชิด อัลมักตูม เขาทรงเป็นนายกรัฐมนตรีเมื่อวันที่ 11 กุมภาพันธ์ พ.ศ. 2549 หลังจากที่พระเชษฐาของพระองค์ มักตูม บิน รอชิด อัลมักตูม สิ้นพระชนม์ในระหว่างเสด็จเยือนโกลด์โคสต์ของออสเตรเลีย
นายกรัฐมนตรีของสหรัฐอาหรับเอมิเรตส์เป็นประธานคณะรัฐมนตรีซึ่งเข้าร่วมประชุมสัปดาห์ละครั้งในกรุงอาบูดาบี
เบมนิฟอสบูเวียร์
เบมนิฟอสบูเวียร์ (Bemnifosbuvir) หรือรหัสการพัฒนา AT-527, RO7496998 เป็นยาต้านไวรัสที่คิดค้นโดยบริษัทอเทอา ฟาร์มาซูติคอล (Atea Pharmaceuticals) และบริษัทโรช (Roche) ได้รับใบอนุญาตเพื่อการพัฒนาทางคลินิก เป็นผลิตภัณฑ์โปร-ดรักของสารคล้ายคลึงนิวคลีโอไทด์แบบใหม่ ที่เดิมพัฒนาขึ้นสำหรับการรักษาโรคไวรัสตับอักเสบซี AT-527 เป็นเกลือเฮมิซัลเฟตของยาทดลอง AT-511 ที่มีชีวประสิทธิผลทางการรับประทาน  โดยถูกเผาผลาญในหลายขั้นตอนจนกลายเป็นนิวคลีโอไทด์ไตรฟอสเฟตกัมมันต์หรือ AT-9010  ซึ่งทำหน้าที่เป็นตัวยับยั้งเอนไซม์อาร์เอ็นเอพอลิเมอเรส ด้วยเหตุนี้จึงขัดขวางการจำลองแบบของไวรัส
AT-527 ได้ถูกนำมาวิจัยสำหรับการรักษาโรคที่เกิดจากไวรัสโคโรนาเช่นที่เกิดจากไวรัส SARS-CoV-2 ผลการทดลองทางคลินิกแสดงให้เห็นผลลัพธ์ที่ดีในระยะแรก แต่ให้ผลลัพธ์ที่ไม่สอดคล้องกันในระยะต่อมา ดังนั้นการทดลองในระยะที่ 3 ที่วางแผนไว้จึงถูกออกแบบใหม่ และจะยังคงไม่สรุปผลจนกว่าจะถึงปลายปี พ.ศ. 2565
วัดบางใหญ่
วัดบางใหญ่ อาจหมายถึง
วัดโสภณาราม (จังหวัดปทุมธานี)
วัดโสภณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงคอไห อำเภอลำลูกกา จังหวัดปทุมธานี มีที่ดินเนื้อที่ 30 ไร่ 3 งาน 59 ตารางวา
วัดโสภณารามสร้างเมื่อ พ.ศ. 2442 เริ่มสร้างอุโบสถเมื่อ พ.ศ. 2449 เดิมชื่อ วัดสามเกลอ เพราะมีผู้เริ่มเป็นบุคคล 3 ท่านคือ นายก๋อย พวงผล นายมั่น สุขมั่น และนายเสงี่ยม คุ้มแก้ว ภรรยาของบุคคลทั้งสามมีส่วนช่วยในการเรี่ยไรเงินบริจาคซื้อที่ดิน คือ นายก๋อย นางพริ้ง พวงผล นายมั่น นางพอน สุขมั่น นายเสงี่ยม นางปล้อง คุ้มแก้ว ทั้งสามท่าน เป็นผู้ต้นคิดเรี่ยไร ขั้นแรกบอกบุญชื้อที่ดิน ต่อมาเปลี่ยนชื่อเป็น วัดราษฎร์ศรัทธารามลำสลิด ต่อมาไม่นานนัก กำนันก๋อย พวงผล ได้ถวายฎีกาขึ้นทูลเกล้าขออนุญาตผูกพัทธสีมา ฝังลูกนิมิตอุโบสถ ทรงอนุญาตและมีดำรัสให้เปลี่ยนชื่อวัดราษฎร์ศรัทธารามลำสลิด ให้นามใหม่ชื่อว่า "วัดโสภณาราม" ในปี พ.ศ. 2543 วัดได้รับพระราชทานวิสุงคามสีมาเมื่อ พ.ศ. 2446
พระครูอาทรธัญญานุรักษ์ เจ้าอาวาสวัดโสภณาราม ได้ริเริ่มร่วมกับพุทธศาสนิกชนดำเนินการปฏิสังขรณ์ อุโบสถ กว้าง 8 เมตร ยาว 24 เมตร ลักษณะทรงไทยคอนกรีตเสริมเหล็ก แล้วเสร็จในปี พ.ศ. 2557 และยังมีการพัฒนาปฏิสังขรณ์ และก่อสร้างอาคารเสนาสนะดังนี้ กุฏิสงฆ์ 4 หลัง ศาลาการเปรียญ 1 หลัง วิหาร 2 หลัง เมรุ 1 หลัง ศาลาบำเพ็ญกุศล 3 หลัง โรงครัว 2 หลัง ศาลาอเนกประสงค์ 1 หลังศาลาเก็บของต่าง ๆ 1 หลัง หอระฆัง 1 หลัง และกุฏิรับรอง 1 หลัง
ผักเลือด
ผักเลือด  เป็นพืชในสกุล Ficus ที่พบในอินเดีย เอเชียตะวันออกเฉียงใต้ไปจนถึงทางเหนือของออสเตรเลีย ใบอ่อนเป็นสีแดงหรือชมพูเข้ม ผลรับประทานได้  ยอดและใบอ่อนนำมาทำอาหาร กินเป็นผักสด ในออสเตรเลียจะพบชนิดที่เป็น var. sublanceolata
ประเทศบรูไนดารุสซาลามในโอลิมปิกฤดูร้อน 2016
ประเทศบรูไนดารุสซาลาม เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติบรูไนดารุสซาลามได้ส่งทีมนักกีฬาที่ผ่านการคัดเลือกทั้งหมด 3 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
โดริโทส
โดริโทส (Doritos) เป็นแบรนด์แผ่นข้าวโพดกรอบของอเมริกัน ผลิตตั้งแต่ปีค.ศ. 1964 โดย Frito-Lay เป็นบริษัทในเครือของ PepsiCo รสชาติดั้งเดิมของโดริโทสคือรสนาโช่ชีส แม้ว่าจะมีรสชาติอื่นๆออกมาใหม่จากทางบริษัท โดริโทสนั้นมีต้นกำเนิดมาจากร้านอาหารในดิสนีย์แลนด์
โดริโทสยังได้รับความโด่งดังจากแคมแปญทางการตลาด รวมทั้งโฆษณาจำนวนมากที่ออกอากาศในช่วง ซูเปอร์โบวล์
ประวัติ
ผลิตภัณฑ์ต้นตำรับถูกผลิตขึ้นที่ Casa de Fritos (ปัจจุบันเป็น Rancho Del Zocalo) ที่ ดิสนีย์แลนด์ ใน อนาไฮม์, รัฐแคลิฟอร์เนีย ในช่วงต้นทศวรรษที่ 1960
อำเภอคลองลาน
คลองลาน เป็นอำเภอหนึ่งของจังหวัดกำแพงเพชร
ประวัติ
พื้นที่ของคลองลานเป็นป่าดงดิบอุดมสมบูรณ์ไปด้วยป่าไม้นานาชนิด อาทิ ไม้สัก ไม้ยาง ไม้มะค่า ไม้ประตู ซึ่งเป็น ทรัพยากรธรรมชาติที่สำคัญเป็นอย่างยิ่งในด้านเศรษฐกิจ เป็นต้นกำเนิดของแหล่งน้ำและลำคลองหลายสาย ต่อมาได้กลายเป็นป่าสัมปทาน มีการให้ตักน้ำมัน ยางและทำไม้ ทำให้พื้นที่ที่อุดมสมบูรณ์ไปด้วยป่าไม้กลายเป็นป่าโปร่ง พื้นที่เหมาะแก่การปลูกพืชไร่ทางการเกษตรในช่วงนี้ได้มีราษฎรเริ่มเข้ามาจับจอง ที่ดินทำกิน โดยอพยพมาจากที่อื่น อาทิ ภาคเหนือ ภาคตะวันออกเฉียงเหนือ ภาคกลางเช่น นครพนม อุบลราชธานี สุรินทร์ บุรีรัมย์ ศรีสะเกษ นครราชสีมา ร้อยเอ็ด ลำพูน ลำปาง เชียงใหม่ นครสวรรค์ ชัยนาท อุทัยธานี เป็นต้น และเป็นเวลาเดียวกันกับที่ศูนย์พัฒนาและสงเคราะห์ชาวเขาจังหวัดกำแพงเพชรเข้ามาตั้ง และจัดพื้นที่ให้แก่ชาวเขา เช่น เผ่าเมี่ยน เผ่าม้ง เผ่ามูเซอ การอพยพของราษฎรจึงมีทั้งชาวไทยภูเขาเผ่าต่างๆ และชาวไทยพื้นราบ จึงมีความแตกต่างใน เรื่องภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่างๆ ไว้หลายเผ่ามากมาย
ต่อมาเมื่อวันที่ 31 พฤษภาคม พ.ศ. 2520 ได้มีประกาศกระทรวงมหาดไทยให้แยกตำบลคลองลาน และตำบลโป่งน้ำร้อน ออกจากการปกครองของอำเภอเมืองกำแพงเพชร รวมตั้งเป็น กิ่งอำเภอคลองลาน และในวันที่ 2 ตุลาคม พ.ศ. 2522 มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลคลองลาน รวมตั้งเป็นตำบลคลองลานพัฒนา จนกระทั่งเมื่อวันที่ 20 มีนาคม 2529 จึงมีพระราชกฤษฎีกาฯ ยกฐานะขึ้นเป็น อำเภอคลองลาน  จนถึงปัจจุบัน
ที่ตั้งและอาณาเขต
อำเภอคลองลานตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค
อำเภอคลองลานแบ่งเขตการปกครองย่อยออกเป็น 4 ตำบล หมู่บ้าน 69หมู่บ้าน ได้แก่
การปกครองส่วนท้องถิ่น
ท้องที่อำเภอคลองลานประกอบด้วยองค์กรปกครองส่วนท้องถิ่น 4 แห่ง ได้แก่
แคว้นกัสติยาและเลออน
กัสติยาและเลออน (Castilla y León), กัสติเอลยาและยิออง (เลออน: Castiella y Llión) หรือ กัสแตลาและเลโอง (Castela e León) เป็นแคว้นปกครองตนเองแคว้นหนึ่งของประเทศสเปน อยู่ในบริเวณที่แต่เดิมเคยเป็นราชอาณาจักรเลออนและภูมิภาคกัสติยาเก่า (Castilla la Vieja) แคว้นกัสติยาและเลออนเป็นเขตการปกครองที่มีเนื้อที่กว้างขวางที่สุดในประเทศสเปนและใหญ่เกือบที่สุดในสหภาพยุโรป ครอบคลุมพื้นที่ 94,223 ตารางกิโลเมตร และมีจำนวนประชากรอย่างไม่เป็นทางการประมาณ 2.5 ล้านคน
คาสเซิลออฟกลาส
"คาสเซิลออฟกลาส" เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง ลิฟวิงทิงส์ เพลงโปรดิวซ์โดยนักร้องนำร่วมของวง ไมค์ ชิโนดะ และ ริก รูบิน เพลงออกมาเป็นซิงเกิลโปรโมทให้กับวิดีโอเกม Medal of Honor: Warfighter ที่พัฒนาโดย อิเล็คโทรนิค อาร์ตส ลอสแอนเจลิส (EA Los Angeles หรือเดิมเรียกว่า Danger Close Games) ในปี พ.ศ. 2555 เช่นเดียวกับเพลง "The Catalyst" ของลิงคินพาร์กที่เคยนำมาประกอบ Medal of Honor ซิงเกิล "คาสเซิลออฟกลาส" ออกจำหน่ายในวันที่ 2 กุมภาพันธ์ พ.ศ. 2556 ในรูปแบบซีดีซิงเกิล และในวันที่ 22 มีนาคม พ.ศ. 2556 ซิงเกิลก็ได้ออกจำหน่ายในรูปแบบดิจิตอลใน iTunes
ไมค์ ชิโนดะ ได้รีมิกซ์เพลงนี้ และนำมารวมเป็นแทร็กหนึ่งในรีมิกซ์อัลบั้มชุดที่สองของลิงคินพาร์ก รีชาจด์ เวอร์ชันรีมิกซ์นี้ยังได้นำมาประกอบวิดีโอเกม Need for Speed Rivals โดยเป็นเพลงในอัลบั้มซาวด์แทร็กอีกด้วย
มิวสิกวิดีโอ
มิวสิกวิดีโอของ "คาสเซิลออฟกลาส" ดำเนินงานเมื่อวันที่ 1 สิงหาคม พ.ศ. 2555 และในวิดีโอมีภาพจากวิดีโอเกม Medal of Honor: Warfighter ซึ่งเป็นเกมประเภทเกมยิงมุมมองบุคคลที่หนึ่ง มิวสิกวิดีโอได้นำมาอัปโหลดลงช่องในยูทูบของลิงคินพาร์กเมื่อวันที่ 10 ตุลาคม พ.ศ. 2555 เป็นเรื่องราวของเด็กชายคนหนึ่ง ที่ได้มีคนมาบอกกับเขาว่าพ่อของเขาเสียชีวิตขณะปฏิบัติงานหน่วยรบพิเศษ และมีฉากของวงที่แสดงดนตรีท่ามกลางลมพายุที่มีเศษแก้วที่แตกกระจายพัดพา หลายปีต่อมาเด็กชายคนนั้นได้เดินตามทางพ่อของเขาในการเป็นทหาร (แสดงโดยทหารผ่านศึกนาวิกโยธิน สกอตต์ เลฟวี) และเป็นหน่วยรบพิเศษเหมือนพ่อของเขา ในตอนจบได้มีชายคนหนึ่งบอกกับเด็กผู้หญิงเรื่องข่าวร้ายที่เกิดขึ้นกับสมาชิกคนหนึ่งในครอบครัวของเธอ ทำให้เธอเสียใจมาก บทเพลงนี้แสดงให้เห็นถึงความรู้สึกของคนที่มีสมาชิกในครอบครัวคนหนึ่งที่ต้องเผชิญหน้ากับสนามรบอันห่างไกล วิดีโอนี้จบลงด้วยการอ้างอิงคำพูดจาก วินสตัน เชอร์ชิล (Winston Churchill) ด้วยข้อความดังต่อไปนี้
freedom, justice, honor, duty, mercy, hope.
ไดซึเกะ ซูซูกิ
ไดซึเกะ ซูซูกิ เป็นนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น เล่นตำแหน่งกองกลางตัวกลาง และเป็นตัวแทนประเทศแข่งขันในโอลิมปิกฤดูร้อน 2012
วังเวียง
วังเวียง (ວັງວຽງ) เป็นเมืองท่องเที่ยวในแขวงเวียงจันทน์ ประเทศลาว ห่างจากนครหลวง​เวียงจันทน์ ประมาณ 160 กิโลเมตร ได้ฉายาว่า เมืองกุ้ยหลินแห่งเมืองลาว โดยมีจุดเด่นที่พื้นที่ภูมิประเทศรอบเมืองเป็นคาสต์ เป็นที่ราบระหว่างภูเขาหินปูน ป่าไม้สมบูรณ์
อานานดาพะย่า
อานานดาพะย่า, วัดอนันดา หรือ วัดอานนท์ (အာနန္ဒာဘုရား, ; Ananda Temple) คือมหาวิหารขนาดใหญ่ที่ตั้งอยู่ในเมืองพุกาม ประเทศพม่า เริ่มสร้างขึ้นใน พ.ศ. 1633 แล้วเสร็จในปีต่อมา ในรัชกาลพระเจ้าจานซิต้า มีความสำคัญในฐานะได้รับการยกย่องว่าเป็น "เพชรน้ำเอกของพุทธศิลป์สกุลช่างพุกาม" เมื่อก่อนยอดพระเจดีย์ยังเป็นสีขาวเหมือนกับพระเจดีย์องค์อื่น ๆ ของพุกาม แต่รัฐบาลพม่าได้มาทาสีทองทับเมื่อปี พ.ศ. 2533 เพื่อสมโภชการสร้างอานานดาพะย่าครบรอบ 900 ปี
อานานดาพะย่าเป็นพระเจดีย์ที่สามารถเดินเข้าไปข้างในได้ แผนผังเป็นรูปสี่เหลี่ยมจตุรัสมีมุขยื่น 4 ทิศ ประตูทางเข้าเป็นประตูโค้ง (arch) ที่มักพบเห็นในสถาปัตยกรรมตะวันตกมากกว่าตะวันออก ภายในประดิษฐานพระพุทธรูปประทับยืนไม้ปิดทอง สี่ทิศ สี่องค์ สูง 9.5 เมตร ประกอบด้วย พุทธศิลป์แบบนี้ยังสมารถพบเห็นได้ตามวัดสถาปัตยกรรมล้านนา เช่น วัดภูมินทร์ จังหวัดน่าน เป็นต้น
รายชื่อผี
นี่คือรายชื่อของผีจากที่ต่าง ๆ ทั่วโลก
อันตอนีโอ ตาบุคคี
งานเขียนที่สร้างชื่อให้ตาบุคคีคือนวนิยายเรื่อง Sostiene Pereira หรือ "คำยืนยันของเปเรย์รา" ตีพิมพ์ครั้งแรกในปี 1994 มีผู้นำไปสร้างเป็นภาพยนตร์ในปีต่อมา "คำยืนยันของเปเรย์รา" เป็นนวนิยายอิงประวัติศาสตร์และการเมืองของยุโรปในช่วงปีที่ผู้นำเผด็จการกำลังเรืองอำนาจ ในสเปนกำลังเกิดสงครามกลางเมือง นวนิยายเปิดฉากในปี 1938 ที่กรุงลิสบอน ประเทศโปรตุเกส ภายใต้การปกครองของ อันตอนีอู ดือ โอลีเวย์รา ซาลาซาร์ (António de Oliveira Salazar) เป็นเรื่องราวการต่อสู้อันเงียบงันทว่าทรงพลังของนักหนังสือพิมพ์อาวุโสคนหนึ่งเพื่อปกป้องอิสรภาพของชีวิตมนุษย์ หนังสือเล่มนี้ได้รับรางวัลเวียเร็จโจ (Premio Viareggio Rèpaci) รางวัลคัมปีเอลโลยอดเยี่ยม (Super Premio Campiello) รางวัลสกันโน (Premio Scanno) รางวัล Premio dei Lettori และรางวัล Prix Européen Jean Monnet
ตาบุคคีได้รับอิสริยาภรณ์ศิลปะและอักษรศาสตร์ Chevalier des Arts et des Lettres จากรัฐบาลประเทศฝรั่งเศส Order of Prince Henry จากรัฐบาลประเทศโปรตุเกส และได้รับรางวัล Austrian State Prize for European Literature ในปี 1998
อันตอนีโอ ตาบุคคี เสียชีวิตเช้าวันที่ 25 มีนาคม 2012 ณ กรุงลิสบอน ประเทศโปรตุเกส
เซอร์โคเนียม(IV) คลอไรด์
เซอร์โคเนียม(IV) คลอไรด์ (Zirconium(IV) chloride) เป็นสารประกอบอนินทรีย์ที่ใช้งานบ่อยเป็นสารตั้งต้นในสารประกอบอื่น ๆ ของเซอร์โคเนียม เป็นสีขาวละลายของแข็งไฮโดรไลซ์อย่างรวดเร็วในอากาศชื้น
การสังเคราะห์
การแปลงนี้จะก่อให้เกิดการรักษาออกไซด์ที่มีคาร์บอนเป็นออกไซด์ "getter" และคลอรีน
กระบวนการมาตราส่วนในห้องปฏิบัติการที่ใช้คาร์บอนเตตระคลอไรด์ ในแทนที่คาร์บอน และคลอรีน:
วิลเฮ็ล์ม ไคเทิล
วิลเฮ็ล์ม โบเดอวีน โยฮัน กุสทัฟ ไคเทิล (Wilhelm Bodewin Johann Gustav Keitel) เป็นจอมพลเยอรมันซึ่งดำรงตำแหน่งหัวหน้ากองบัญชาการใหญ่แห่งแวร์มัคท์ ตลอดช่วงสงครามโลกครั้งที่สองในทวีปยุโรป ตำแหน่งของเขาเทียบได้กับรัฐมนตรีกลาโหม จอมพลไคเทิลเป็นผู้ลงนามในตราสารยอมจำนนของเยอรมนีเพื่อยุติสงคราม ต่อมาถูกนำตัวเข้ารับการพิจารณาคดีเนือร์นแบร์คของฝ่ายสัมพันธมิตร เขาพยายามต่อสู้คดีแต่สุดท้ายถูกตัดสินโทษประหารชีวิตด้วยการแขวนคอ ถือเป็นหนึ่งในสามผู้บัญชาการระดับสูงสุดของเยอรมันที่ถูกนำตัวขึ้นพิจารณาคดี
ทางหลวงแผ่นดินหมายเลข 1009
ทางหลวงแผ่นดินหมายเลข 1009 [แยกทางหลวงหมายเลข 108 (จอมทอง) - ดอยอินทนนท์] เป็นทางหลวงแผ่นดินขนาด 2 ช่องจราจร เชื่อมระหว่างอำเภอจอมทอง จังหวัดเชียงใหม่ สิ้นสุดที่ยอดดอยอินทนนท์ อุทยานแห่งชาติดอยอินทนนท์ และบรรจบกับทางหลวงแผ่นดินหมายเลข 1192 ที่กิโลเมตรที่ 32 อีกด้วย
รายละเอียดของเส้นทาง
ทางหลวงแผ่นดินหมายเลข 1009 เป็นเส้นทาง 2 ช่องจราจร เริ่มจากแยกทางหลวงหมายเลข 108 บริเวณกิโลเมตรที่ 57 ในอำเภอจอมทอง จังหวัดเชียงใหม่ และตัดขึ้นอุทยานแห่งชาติดอยอินทนนท์ ลักษณะเส้นทางจะลาดชันขึ้นเรื่อยๆ แต่ไม่คดเคี้ยวมากนัก โดยอยู่ในความควบคุมของสำนักงานทางหลวงที่ 1 (เชียงใหม่) แขวงทางหลวงเชียงใหม่ที่ 1 มีระยะทางทั้งสิ้น 46.7 กิโลเมตร
คลองทวีวัฒนา
คลองทวีวัฒนา เป็นคลองที่ขุดในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ต่อจากคลองเปรมประชากร เริ่มขุดในปี พ.ศ. 2421 และมีพิธีเปิดคลองเมื่อวันศุกร์ เดือน 6 แรม 1 คำ ปีขาล พ.ศ. 2421 พระราชทานนามว่า คลองทวีวัฒนา ด้วยทรงเห็นว่าคลองที่ใช้เชื่อมแม่น้ำเจ้าพระยากับแม่น้ำท่าจีน ทั้งคลองภาษีเจริญและคลองมหาสวัสดิ์เริ่มตื้นเขิน จึงให้ขุดคลองนี้ขึ้นในแนวทิศตะวันออกเฉียงใต้-ตะวันตกเฉียงเหนือ เพื่อชักน้ำจากแม่น้ำท่าจีนให้ไหลลงทิศใต้ แก้ปัญหาลำคลองตื้นเขิน ดังพระราชดำรัสว่า
คลองทวีวัฒนาเริ่มต้นจากคลองภาษีเจริญในรอยต่อเขตบางแคและเขตหนองแขม ขุดเป็นเส้นตรงไปในแนวทิศตะวันตกเฉียงเหนือ ผ่านเขตทวีวัฒนา ออกจากกรุงเทพมหานคร เป็นเส้นแบ่งเขตการปกครองระหว่างอำเภอบางกรวย อำเภอบางใหญ่ และอำเภอไทรน้อยของจังหวัดนนทบุรี กับอำเภอพุทธมณฑลและอำเภอบางเลนของจังหวัดนครปฐม ไปสิ้นสุดที่แม่น้ำท่าจีนในเขตอำเภอบางเลน มีความยาว 35.2 กิโลเมตร คลองทวีวัฒนามีทิศทางขวางคลองอื่นๆ จำนวนมาก เนื่องมาจากลำคลองในละแวกนั้นล้วนแต่ขุดอยู่ในแนวตะวันออกสู่ตะวันตก ชาวบ้านจึงเรียกว่า "คลองขวาง" ส่วนช่วงจังหวัดนนทบุรีและนครปฐม นิยมเรียกว่า "คลองนราภิรมย์" ตามชื่อวัดนราภิรมย์ ซึ่งตั้งอยู่ริมคลองในจังหวัดนครปฐม
ปัจจุบันคลองทวีวัฒนาได้ชื่อว่าเป็นคลองที่ยังมีสภาพแวดล้อมดีที่สุดคลองหนึ่งของกรุงเทพมหานคร เป็นแหล่งท่องเที่ยวเชิงเกษตร พื้นที่ทำนา และยังเป็นที่ตั้งของวังทวีวัฒนาอีกด้วย
นิวเคลียสของเซลล์
ในทางชีววิทยาของเซลล์ นิวเคลียส (nucleus) คือออร์แกเนลล์ที่มีเยื่อหุ้มพบในเซลล์ยูแคริโอต ภายในบรรจุสารพันธุกรรม (genetic material) ซึ่งจัดเรียงตัวเป็นดีเอ็นเอ (DNA) สายยาวรวมตัวกับโปรตีนหลายชนิด เช่น ฮิสโตน (histone) เป็นโครโมโซม (chromosome) ยีน (gene) ต่างๆ ภายในโครโมโซมเหล่านี้ รวมเรียกว่า นิวเคลียส จีโนม (nucleards genome) หน้าที่ของนิวเคลียสคือการคงสภาพการรวมตัวของยีนเหล่านี้และควบคุมการทำงานของเซลล์โดยการควบคุมการแสดงออกของยีน (gene expression)
โครงสร้างหลักของนิวเคลียสคือ เยื่อหุ้มนิวเคลียส (nuclear envelope) ซึ่งเป็นเยื่อสองชั้นที่หุ้มทั้งออร์แกเนลล์และทำหน้าที่แยกองค์ประกอบภายในออกจากไซโทพลาซึม (cytoplasm) อีกโครงสร้างหนึ่งคือ นิวเคลียร์ลามินา (nuclear lamina) ซึ่งเป็นโครงสร้างร่างแหภายในนิวเคลียส ทำหน้าที่เป็นโครงร่างค้ำจุน ให้ความแข็งแรงแก่นิวเคลียส คล้ายไซโทสเกลเลตอน (cytoskeleton) ภายในเซลล์ เนื่องจากเยื่อหุ้มนิวเคลียสมีลักษณะเป็นเยื่อเลือกผ่านที่โมเลกุลส่วนใหญ่ผ่านทะลุเข้าออกไม่ได้ ดังนั้นเยื่อหุ้มนิวเคลียสจึงต้องมีนิวเคลียร์พอร์ (nuclear pore) หรือช่องที่จะให้สารเคลื่อนผ่านเยื่อ ช่องเหล่านี้ทะลุผ่านเยื่อทั้งสองของเยื่อหุ้มนิวเคลียสให้โมเลกุลขนาดเล็กและไอออนเคลื่อนที่เข้าออกนิวเคลียสได้ การเคลื่อนที่เข้าออกของสารโมเลกุลใหญ่ เช่น โปรตีน ต้องมีการควบคุมและต้องใช้โปรตีนช่วยขนส่งสาร (carrier proteins)
โครงสร้าง
นิวเคลียสเป็นเนื้อที่ใหญ่ที่สุดในเซลล์สัตว์ ในเซลล์สัตว์เลี้ยงลูกด้วยนม เส้นผ่านศูนย์กลางเฉลี่ยของนิวเคคลียสอยู่ที่ 6 ไมโครเมตร (µm) และกินปริมาตร 10% ของเซลล์ องค์ประกอบภายในนิวเคลียสอยู่ในนิวคลีโอพลาสซึม เช่นเดียวกันกับไซโตพลาสซึมในเซลล์ส่วน่ที่เหลือ องค์ประกอบซึ่งเป็นของเหลวนั้นเรียกว่า "นิวคลีโอซอล" (nucleosol) เช่นเดียวกันกับไซโตซอลในไซโตพลาสซึม
ในเซลล์เม็ดเลือดขาว ชนิดแกรนูโลไซต์ส่วนใหญ่มีนิวเคลียสที่แบ่งเป็นพู (lobated)
เยื่อหุ้มนิวเคลียสและนิวเคลียร์พอร์
เยื่อหุ้มนิวเคลียส (nuclear envelope หรือ nuclear membrane) ประกอบด้วยเยื้อหุ้มเซลลูลาร์สองชั้น คือชั้นในและชั้นนอก เรียบขนานกันไป แยกห่างกันประมาณ 10 ถึง 50 นาโนเมตร (nm) เยื่อหุ้มนิวเคลียสนั้นห่อหุ้มนิวเคลียสไว้และแยกสารพันธุกรรมออกจากไซโตพลาสซึมที่รายล้อมอยู่ เป็นเหมือนที่กั้นมาโครโมเลกุลไม่ให้แพร่เข้ามาอย่างอิสระระหว่างของเหลวในนิวเคลียส (นิวคลีโอพลาสซึม nucleoplasm) กับของเหลวเซลล์ (ไซโตพลาสซึม cytoplasm) เยื่อหุ้มชั้นนอกนั้นเชื่อมต่อกับเยื่อหุ้มของ รัฟเอนโดพลาสมิกเรคติคูลัม (RER)
นิวเคลียร์พอร์ (Nuclear pores) ทำหน้าที่เป็นช่องสารละลาย (aqueous channels) อยู่ภายในเยื่อหุ้มนิวเคลียส และประกอบด้วยโปรตีนหลายชนิด ซึ่งเรียกรวมกันว่านิวคลีโอพอริน (nucleoporin) พอร์เหล่านี้มีมวล 125 ล้าน ดอลตัน (มวลโมเลกุล) และประกอบด้วยโปรตีนกว่า 50 ชนิด (ในยีสต์) ไปจนถึงหลายร้อยชนิด (ในสัตว์มีกระดูกสันหลัง)
วัดทองสุทธาราม
วัดทองสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร ปัจจุบันพระอธิการสงวน ทินฺนโชโต ดำรงตำแหน่งเจ้าอาวาส